Takfarinas ihegga iman-is i yinig, ihegga zzeḍma-s d awreɣ, iserreǧ aɛewdiw-is iruḥ, yeǧǧa kullec ɣer deffir : imawlan, lɛerc, tagelda... Yewwi abrid s leḥcer, tamurt tettak-it i tayeḍ, armi yewweḍ ɣer yiwet n taddart yufa-tt temhewwal, yufa imezdaɣ n taddart-nni mjajin yakk ɣer yiwen umkan, iwala yiwen urgaz gar-asen ara skarkiren deg-s s yimraren yesteqsa fell-as acimi. Nnan-as-d i wakken ad as-ten-awi i ugellid ad t-ineɣ acku yettagi ad yeqdec ɣef ugellid, ur yettxeliṣ ara tabzert ... Yewhem Takfarinas annect-nni n lɣaci zzin-as i yiwen urgaz, iɣad-it dayen kan. Dɣa iceggeɛ-as i ugellid-nsen yiwen umersul i wakken ad as-iserreḥ i umaruz s wuraw n uwraɣ neɣ ma yugi a win yellan d argaz ad as-t-id yessuffeɣ! Agellid yeqbel urraw n uwreɣ-nni n Takfarinas, sarḥen-as i umaruz.